
Naslov: Salamarji prispevali k dogovoru o sodelovanju
Napoved za voditelja:

Prihodnje leto bodo v Sevnici pripravili jubilejno 50. salamiado. V teh letih pa so sevniški salamarji s svojo vztrajnostjo navezali številne stike z organizatorji podobnih prireditev, tudi iz tujine. Tako že vrsto let odhajajo na Madžarsko, ta konec tedna pa so ponovno sodelovali na Festivalu klobas v slovaškem mestu Nové Zámky. To sodelovanje je zdaj preraslo v novo obliko, saj sta župana obeh občin podpisala dogovor o prijateljskem sodelovanju obeh mest. 
T- Iz Nové Zámky GORAN ROVAN /
X- Snemalec in montažer Tomi Naglič /
Slovaki pripravljajo svoj Festival klobas po vzoru madžarskih organizatorjev iz Bekescsabe, seveda v precej manjšem obsegu. Na festivalu klobase izdelujejo in med temi izdelovalci so bili tudi letos sevniški salamarji.
T- STANE KRNC /
X- predsednik Društva salamarjev Sevnica /
»Ja, tukaj ne gre nič brez paprike, osnova je paprika, drugače je pa masa podobna našim pečenicam. Zdaj ste že večkrat tle, kako gledate na to, če primerjate s sevniško salamiado? Tukaj imamo skupni imenovalec meso in špeh, mi pač delamo trajne izdelke, oni pa delajo klobase za takojšnjo uporabo.«
In po kakšnem receptu so delali naši?
T- IGOR TOMAŽIN /
X- Društvo salamarjev Sevnica /
»Mal po svoje, prirejen glede na pečenice, ki jih delamo doma. Pa bo užitno? Ja, pravijo, da so zelo v redu.«
Številni obiskovalci so bili zadovoljni tudi z našimi salamami. Zato ni čudno, da je sodelovanje sevniških salamarjev in slovaških klobasarjev zdaj preraslo na višji nivo. Na Slovaškem je namreč organizator tega festivala občina Nové Zámky. Zato sta oba župana podpisala dogovor o medsebojnem sodelovanju.
T- SREČKO OCVIRK /
X- župan občine Sevnica /

»Ni samo salamarstvo tisto, ki nas povezuje, povezuje tudi nas izmenjava izkušenj, mogoče izmenjava kultur in še česa ostalega. Dobro je, da se mesta med seboj povezujemo, izmenjujemo izkušnje in iz tega se lahko razvije še karkoli več.«
In na katerih področjih nameravajo sodelovati?
T- GEJZA PISCHINGER /
X- župan občine Nové Zámky /

Izjava v Slovaščini – potreben prevod in RP
Oba župana vidita v sodelovanju tudi možnost pridobivanja evropskih sredstev, tako da se bo to lažje in hitreje razvijalo.
